ભાઇ-બહેન એકબીજાની ઇમોશનલ ક્રાઇસીસ પણ સારી રીતે સમજતાં થયાં છે. કોઇપણ ભાઇ માટે અઘરી ઘડી કઇ હોય છે? જ્યારે એને ખબર પડે કે તેની બહેન કોઇની સાથે પ્રેમમાં છે. ભાઇ ઘડીકમાં સ્વીકારી શકતો નથી. બહેનનો પ્રેમી ગમે એટલો સારો માણસ હોય તો પણ ભાઇને એનો સ્વીકાર કરવામાં બહુ વાર લાગે છે. ભાઇને ઓલવેઝ એમ જ થાય છે કે મારી બહેન વધુ સારો સાથી ડિઝર્વ કરે છે. બહેનના અફેરને કારણે ભાઇને પ્રોબ્લેમ થયો હોય અને ભાઇ-બહેન વચ્ચે અંટસ પડી હોય તેવા બનાવો પણ કંઇ ઓછા નથી. ઘણા ભાઇઓએ આવા કારણોસર જ બહેન સાથે છેડો ફાડી નાખ્યો હોય છે, રક્ષાબંધનના દિવસે આવા ઘણા સંબંધો બહેનોની આંખમાં આંસુ બનીને છલકતા રહે છે.